Rikunarita-ORG/Wikinium huggingface dataset:
# షకలక శంకర్

షకలక శంకర్
**షకలక శంకర్** ఒక తెలుగు సినీ నటుడు. ఈటీవీలో ప్రసారమవుతున్న జబర్దస్త్ కార్యక్రమం ద్వారా మంచి పేరు తెచ్చుకుని తరువాత పలు చిత్రాల్లో నటించాడు.

## వ్యక్తిగత జీవితం

శంకర్ శ్రీకాకుళం జిల్లాకు చెందిన వాడు. ఆర్థిక స్తోమత లేక పదోతరగతి దాకా చదువుకున్నాడు. ఒకసారి చిరంజీవి శివుడిగా నటించిన మంజునాథ సినిమా చిత్రీకరణ చూసి ఎలాగైనా సినిమాల్లో చేరాలని 2002 లో హైదరాబాదుకు వచ్చాడు. అప్పటికి అతని చేతిలో ఉన్న పని పెయింటింగు మాత్రమే. శంకర్ ఏప్రిల్ 2016 లో తన మరదలు పార్వతిని అరసవిల్లి లో వివాహం చేసుకున్నాడు. తన వివాహాన్ని పెద్ద ఎత్తున ఖర్చు చేయకుండా ఆ డబ్బుతో అవసరమైన వారికి పుస్తకాలు, క్రికెట్ కిట్లు పంపిణీ చేశాడు. అందుచేత ఆ వివాహానికి తన సినీ మిత్రులెవరూ హాజరు కాలేదు.

## కెరీర్

హైదరాబాదుకు వచ్చిన కొత్తల్లో తన స్నేహితుల దగ్గర ఉంటూ నాలుగేళ్ల పాటు పెయింటింగ్ పనులు చేశాడు. తరువాత ప్రముఖ నటి నిర్మలమ్మ వద్ద కొద్ది రోజులు పనిచేశాడు. అప్పుడే అతనికి సినీ ప్రముఖులతో పరిచయాలు ఏర్పడ్డాయి. కొద్దొ రోజులు ఆఫీస్ బాయ్ గా, ప్రొడక్షన్ బాయ్ గా పనిచేశాడు. రన్ రాజా రన్ సినిమా దర్శకుడు శంకర్ కు తను తీసిన ఓ లఘుచిత్రంలో అవకాశం ఇచ్చాడు. తరువాత ఈటీవీలో ప్రసారమవుతున్న జబర్దస్త్ కార్యక్రమంలో చలాకీ చంటి బృందంలో సభ్యుడిగా ప్రవేశించాడు. తరువాత *షకలక శంకర్* పేరుతో తనే సొంతంగా ఓ బృందం కూడా నడిపాడు. ప్రముఖ రాం గోపాల్ వర్మ ను అనుకరించడం, తనదైన శ్రీకాకుళం యాసతో, పవన్ కల్యాణ్ అభిమానిగా ఓ పాటను పాడటం లాంటి విలక్షణ శైలితో ప్రేక్షకులను ఆకట్టుకున్నాడు. తరువాత వరుసగా సినిమా అవకాశాలు వస్తుండటంతో ఈ కార్యక్రమంలో పాల్గొనడం లేదు.

## సినిమాలు

* త్రిముఖ (2026)
* ఎల్‌వైఎఫ్ (2025)
* విశ్వం (2024)
* పాగల్ వర్సెస్ కాదల్ (2024)
* భవనమ్ (2024)
* శివం భజే (2024)
* ఓఎంజీ (2024)
* ఆ ఒక్కటీ అడక్కు (2024)
* గీతాంజలి మళ్ళీ వచ్చింది (2024)
* దళారి (2023)
* ద్రోహి (2023)
* అన్‌స్టాపబుల్ (2023)
* వాల్తేరు వీరయ్య (2023)
* రాజయోగం (2022)
* గాలోడు (2022)
* డై హార్డ్ ఫ్యాన్ (2022)
* దర్జా (2022)
* కార్పొరేటర్‌ (2021)
* బొమ్మ అదిరింది - దిమ్మ తిరిగింది(2021)
* చెక్ మేట్ (2021)
* రాంగ్ గోపాల్ వర్మ (2020)
* మత్తు వదలరా (2019)
* భాగ్యనగరవీధుల్లో గమ్మత్తు (2019)
* నేనే కేడీ నెం.1 (2019)
* శంభో శంకర (2018)
* జంబలకిడిపంబ (2018)
* జతకలిసే
* సీతమ్మ అందాలు రామయ్య సిత్రాలు(2016)
* నందిని నర్సింగ్‌హోం
* గీతాంజలి
* ఎక్స్‌ప్రెస్ రాజా
* రన్ రాజా రన్
* బంతిపూల జానకి
* కుందనపు బొమ్మ
* ప్రేమికుడు
* గరం
* రైట్ రైట్
* రాజుగారి గది
* కవ్వింత
* ఇంట్లో దెయ్యం నాకేం భయం
* ధర్మస్థలి

## మూలాలు
# కెప్టెన్ రాజు (నటుడు)

| కెప్టెన్ రాజు |
| --- |
| మోడల్ ఇంజనీరింగ్ కళాశాల వద్ద కెప్టెన్ రాజు |
| జననం | రాజు డేనియల్ (1950-06-27)1950 జూన్ 27 ఒమల్లూర్, ట్రావెన్స్‌కోర్-కొచ్చిన్, భారతదేశం |
| మరణం | 2018 సెప్టెంబరు 17(2018-09-17) (వయసు: 68) కొచ్చి, కేరళ, భారతదేశం |
| వృత్తి | సినిమా నటుడు, సైనికాధికారి |

రాజు డేనియల్ (1950 జూన్ 27 - 2018 సెప్టెంబరు 17) సినిమా రంగంలో కెప్టెన్ రాజుగా సుపరిచితుడు. అతను సైనికాధికారి, నటుడు. అతను మలయాళం, హిందీ, తమిళం, తెలుగు, కన్నడం మొదలైన భారతీయ భాషలలో సుమారు 600 సినిమాలలో నటించాడు. అతను కారెక్టర్ పాత్రలు, ప్రతినాయకుని పాత్రలలో నటించాడు. అతను టెలివిజన్ సీరయల్స్, వ్యాపారప్రకటనలలో కూడా నటించాడు.

## జీవిత విశేషాలు

| రాజు డేనియల్ |
| --- |
| రాజభక్తి |  India |
| సేవలు/శాఖ |  Indian Army |
| సేవా కాలం | 1971-1976 |
| ర్యాంకు |  Captain |

అతను కేరళలోని పతనమిట్ట జిల్లాకు చెందిన ఒమల్లూర్ లో కె.జి. డేనియల్, అన్నమ్మ దంపతుల ఏడుగురు సంతానంలో రెండవ వానిగా జన్మించాడు. అతనికి ఎలిజిబెత్, సజి, సోఫీ, సుధా అనే సోదరీమణులు, జార్జ్, మోహన్ అనే సోదరులు ఉన్నారు. అతని తల్లిదండ్రులు ఒమల్లూరులోని ప్రాథమికోన్నత పాఠశాలలో ఉపాద్యాయులుగా పనిచేసేవారు. అతను ప్రాథమిక విద్యను స్థానిక ప్రభుత్వ ప్రాథమికోన్నత పాఠశాలలోను, ఒమల్లూరు లోని ఎన్.సి.సి ఆంగ్ల మాధ్యమ పాఠశాలలోనూ పూర్తిచేసాడు. అతను వాలీబాల్ క్రీడాకారుడు. అతను పతనంతిత్త లోణి కాథొలికేట్ కళాశాలలో జంతుశాస్త్రంలో డిగ్రీని చేసాడు. గ్రాడ్యుయేషన్ చేసిన తరువాత తన 21వ యేట భారత సైనిక దళంలో చేరి కెప్టెన్ స్థాయికి ఎదిగాడు. అతను భారత సైనిక దళంలో ఐదు సంవత్సరములు పూర్తిచేసిన తరువాత ముంబయిలోని లక్ష్మీ స్టార్చ్, గ్లూకోజ్ తయారీ కంపెనీలో ఉద్యోగంలో చేరాడు. తరువాత సినిమా రంగంలో ప్రవేశించాడు. అతను కంపెనీలో ఉద్యోగంలో చేస్తున్నప్పుడు ముంబయిలోని ప్రతిభా థియేటర్ లోని నాటక బృందాలతో కలసి నటించేవాడు. తరువాత సినిమాలలోనికి ప్రవేశించాడు. అతను 1997లో "ఎత ఓరు స్నేహగత" అనే మలయాళ చిత్రంద్వారా సినిమా అరంగేట్రం చేసాడు.

అతను ప్రమీళను వివాహమాడాడు. వారికి ఒక కుమారుడు ఉన్నాడు. అతను పుట్టుకతో క్రిస్టియన్ అయినప్పటికీ అన్ని మతాల దేవాలయాలను సందర్శించేవాడు. అతను సెయింట్ జార్జ్ ఆర్థడాక్స్ చర్చి, పలరివట్టంలో క్రియాశీలక సభ్యుడు.

అతను తెలుగు, తమిళ, మలయాళ, హిందీ, ఇంగ్లిష్‌ భాషల్లో సుమారు 500 చిత్రాల్లో వివిధ పాత్రలతో ప్రేక్షకుల్ని మెప్పించాడు. అందులో మలయాళం చిత్రాలే దాదాపు 450 ఉన్నాయి. ఎక్కువగా ప్రతినాయకుడిగానే కనిపించాడు. రౌడీ అల్లుడు, శత్రువు, మాతో పెట్టుకోకు, కొండపల్లి రాజా, జైలర్‌ గారి అబ్బాయి, గాండీవం, మొండి మొగుడు పెంకి పెళ్లాం, ప్రేమసందడి చిత్రాలు ఆయనకు పేరు తీసుకొచ్చాయి. రెండు చిత్రాలకు దర్శకత్వం కూడా వహించాడు.

## మలయాళ సినిమాలు

* ఓరు వడక్కన్ వీరగాథ

## మరణం

అతను చివరిదినాలలో డయాబెటిస్ తో బాధపడ్డాడు. కొచ్చిలోని తన నివాసంలో గుండెపోటుతో 2018 సెప్టెంబరు 17న తన 68వ యేట మరణించాడు. అతను అనేక రాష్ట్ర పురస్కారాలను అందుకున్నాడు.

## మూలాలు

## బయటి లంకెలు

* ఇంటర్నెట్ మూవీ డేటాబేసు లో కెప్టెన్ రాజు పేజీ
* Captain Raju at MSI
* Video interview with Captain Raju Archived 2016-09-09 at the Wayback Machine
# రాజ్యలక్ష్మి (నటి)

|  |
| --- |
| **రాజ్యలక్ష్మి** |
|   |
| **జన్మ నామం** | రాజ్యలక్ష్మి |
| **జననం** | 18డిసెంబర్,1964 తెనాలి, గుంటూరు జిల్లా
 |
| **ప్రముఖ పాత్రలు** | శంకరాభరణం చెవిలో పువ్వు నెలవంక
 |

**రాజ్యలక్ష్మి** తెలుగు సినిమా నటీమణి. ఈమె శంకరాభరణం సినిమాతో వెలుగులోనికి వచ్చిన తార.

## నేపధ్యము

గుంటూరు జిల్లా తెనాలి లోని ఒక మధ్యతరగతి కుటుంబంలో \*రాజ్యలక్ష్మి\*18,డిసెంబర్, 1964లో జన్మించింది. తల్లి రంగస్థల కళాకారిణి.1979 లో పదవ తరగతి చదువుతున్నపుడు దర్శకుడు కె. విశ్వనాధ్ గారు శంకరాభరణం సినిమాలో నాయిక కోసం వెతుకుతున్నారని తెలిసి తల్లితో పాటు చెన్నై వెళ్ళి ఆయనను కలిసింది. తన చిత్రం లోని శారద పాత్ర కోసం ఆయన ఈమెను ఎంచుకున్నారు. ఆ చిత్రం ఘనవిజయం సాధించాక తమిళం, కన్నడ, మలయాళం, హిందీ సినిమాలలో నటించింది. నాయికగా దాదాపు 20 చిత్రాలలో నటించింది. ఈవిడ నటించిన చిత్రాలలో నెలవంక, చెవిలో పువ్వు, జస్టిస్ చౌదరి, అభినందన, వివాహభోజనంబు, అభిలాష, పసివాడి ప్రాణం, జననీ జన్మభూమి చిత్రాలు ఈమెకు ఎంతో పేరు తెచ్చాయి.

## వివాహము

ఒక వేడుకలో పరిచయమైన చెన్నైకు చెందిన వ్యాపారవేత్తను 1990 లో ప్రేమ వివాహం చేసుకుంది. పెళ్ళి తర్వాత సింగపూర్ వెళ్ళి అక్కడ కొద్ది రోజులు గడిపింది. అక్కడే వీరికి ఇద్దరు అబ్బాయిలు జన్మించారు. 2004 లో వీరు తిరిగి చెన్నై వచ్చారు. తర్వాత పలు చిత్రాలు, టెలివిజన్ ధారావాహికలలో నటించడం కొనసాగించింది.

## నటించిన సినిమాలు

* శ్వాగ్ (2024)
* జంబలకిడిపంబ (2018)
* గల్ఫ్ (2017)
* 2 కంట్రీస్ (2017)
* మా ఇద్దరి మధ్య (2006)
* Chess (2006)
* ప్రియసఖి (2005)
* స్వరాభిషేకం (2004)
* అంజి (2004)
* పోలీస్ డైరీ (1992)
* భార్గవ్ (1991)
* చెవిలో పువ్వు (1990)
* Oru Vadakkan Veeragatha (1989)
* సంసారం (1988)
* వివాహ భోజనంబు (1988)
* రొటేషన్ చక్రవర్తి (1987)
* పసివాడి ప్రాణం (1987)
* Amritamgamaya (1987)
* Ivide Thudangunnu (1984)
* జననీ జన్మభూమి (1984)
* అభిలాష (1983)
* రుద్రకాళి (1983)
* ఆడవాళ్ళు అలిగితే (1983)
* నేటి భారతం (1983)
* ఆక్రోశం (1982)
* Pooviriyum Pulari (1982)
* Sahasa Simha (1982)
* Thrishna (1981)
* శంకరాభరణం (1979)

## టెలివిజన్ సిరీస్

| సంవత్సరం
 | పేరు
 | పాత్ర
 | ఛానల్
 | భాష
 |
| --- | --- | --- | --- | --- |
| 1991
 | *పెన్* | సుజాత
 | దూదర్శన్
 | తమిళం
 |
| 2007–2010
 | *మెగాలా* | తిలగ
 | సన్ టీవీ
 |
| 2009
 | *కన్మనీయ* | అముత / రాజలక్ష్మి
 |
| 2010–2012
 | *నం.23 మహాలక్ష్మి నివాసం* |  | జెమిని టీవీ
 | తెలుగు
 |
| 2010–2011
 | *కస్తూరి* | భాగ్యం
 | సన్ టీవీ
 | తమిళం
 |
| 2011–2012
 | *పిరివోం శాంతిప్పోం 1* | ధనం
 | విజయ్ టీవీ
 |
| 2012
 | *చెల్లమే* | పార్వతి
 | సన్ టీవీ
 |
| 2012–2014
 | *పిలై నీల* | నీలవేణి
 |
| *పార్థ జ్ఞానబగం ఇల్లయో* | కళావతి
 | కలైంజర్ టీవీ
 |
| 2013
 | *పిరివోం శాంతిప్పోం 2* | ధనం
 | విజయ్ టీవీ
 |
| 2013–2015
 | *దేవమగళ్* | సంపూర్ణం
 | సన్ టీవీ
 |
| 2014
 | *అమ్మ* |  | జెమిని టీవీ
 | తెలుగు
 |
| 2017–2019
 | *రాజా రాణి* | లక్ష్మీ రాజశేఖర్
 | స్టార్ విజయ్
 | తమిళం
 |
| *అళగు* | దేవి మణిమారన్
 | సన్ టీవీ
 |
| 2019
 | *కనులు మూసిన నీవాయీ* | జగదంబ
 | స్టార్ మా
 | తెలుగు
 |
| 2020
 | ఎన్నెన్నో జన్మల బంధం
 | రాణి
 |
| 2020
 | *వదినమ్మ* | పార్వతి
 |
| 2020–2025
 | *భాగ్యలక్ష్మి* | ఈశ్వరి
 | స్టార్ విజయ్
 | తమిళం
 |
| 2021–2022
 | *అన్బే వా* | సరస్వతి
 | సన్ టీవీ
 |
| *పాండియన్ స్టోర్స్‌* | ఈశ్వరి
 | స్టార్ విజయ్
 |
| 2024–ప్రస్తుతం
 | *అన్నం* | షెన్‌బాగవల్లి
 | సన్ టీవీ
 |

## నిర్మాతగా

* పల్లె గూటికి పండగొచ్చింది

## బయటి లింకులు

* ఐ.ఎమ్.డి.బి.లో రాజ్యలక్ష్మి పేజీ.

## మూలాలు
# టైగర్ వరదాచారి

| టైగర్ వరదారి |
| --- |
| టైగర్ వరదాచారి |
| Background information |
| Born | కందాడై వరదాచారి (1876-08-01)1876 ఆగస్టు 1 కొళత్తూర్ |
| Died | 1950 జనవరి 31(1950-01-31) (వయసు: 73) |
| Genres | కర్ణాటక సంగీతం |
| Occupations | ప్రిన్సిపాల్, సంగీత కళాశాల, అన్నామలై విశ్వవిద్యాలయం, చెన్నై |
| Instrument | గాత్రం |

**టైగర్ వరదాచారి** (1876–1950) తమిళనాడుకు చెందిన కర్ణాటక సంగీత గాత్రవిద్వాంసుడు.

## ఆరంభ జీవితం

వరదాచారి మద్రాసు ప్రెసిడెన్సీ, చెంగల్పట్టు జిల్లా కొలత్తూర్ గ్రామంలో 1876, ఆగష్టు 1వ తేదీన జన్మించాడు. ఇతని తండ్రి కందాడై రామానుజాచారి తెలుగు,తమిళ, సంస్కృత పండితుడు. తల్లి కళ్యాణి అమ్మాళ్.

మసిలమణి, పెద్ద సింగరాచార్యుల ప్రోద్బలంతో ఇతడు సంగీతాన్ని అభ్యసించాడు. ఇతడు తన 14వ యేట పట్నం సుబ్రమణ్య అయ్యరు వద్ద చేరి మూడు సంవత్సరాలు సంగీతాభ్యాసం చేశాడు. కుటుంబ ఆర్థిక పరిస్థితుల కారణంగా ఇతడు కాలికట్ లో సర్వే డిపార్టుమెంట్‌లో నెలకు 12 రూపాయల జీతంతో ఉద్యోగానికి చేరాడు. ఉద్యోగం చేస్తూనే ఇతడు తన సంగీతం పట్ల ఉన్న మక్కువను పెంచుకోసాగాడు. మైసూరులో ఉన్నప్పుడు మైసూర్ మహారాజు కృష్ణరాజ ఒడయార్ దృష్టిలో పడ్డాడు. మహారాజు ఇతనికి "టైగర్" బిరుదును, "తోడా"ను ప్రదానం చేశాడు.

ఇతడు చాలా కాలం సేలం జిల్లా (ప్రస్తుతం కృష్ణగిరి జిల్లా) కావేరీపట్నంలో నివసించాడు. ఇతడు కావేరీపట్నం పెరియార్ వీధిలో నివసించిన ఇల్లు ఇప్పటికీ చెక్కుచెదరకుండా ఉంది.

ఇతని కుటుంబ సభ్యులకు సంగీతంలో ప్రావీణ్యం ఉంది. ఇతని తండ్రి రామానుజాచారి సంగీతం గురించి ప్రసంగాలు చేశాడు. ఇతని సోదరుడు కె.వి.శ్రీనివాస అయ్యంగార్ సంగీతశాస్త్ర ప్రవీణుడు. మరొక సోదరుడు కె.వి.కృష్ణమాచారి వీణ విద్వాంసుడు. వరదాచారి తన సోదరి నుండి పాటలు పాడటం గురించి ఎక్కువగా నేర్చుకున్నాడు.
ఇతడు మద్రాసు సంగీత అకాడమీ నిర్వహిస్తున్న సంగీత అధ్యాపకుల కాలేజీకి ప్రిన్సిపాల్‌గా ఉన్నాడు. ఆ పదవిలో 5 సంవత్సరాలు గడిపిన తరువాత ఇతడు మద్రాసు విశ్వవిద్యాలయం సంగీత శాఖకు అధిపతిగా, అన్నామలై విశ్వవిద్యాలయం సంగీత కళాశాల ప్రిన్సిపాల్‌గా పనిచేశాడు. చివరకు "కళాక్షేత్ర" సంగీత విభాగానికి ప్రిన్సిపాల్‌గా పనిచేశాడు.

## సంగీతం

వేగవంతమైన సంగతులు పాడటం ఇతని ప్రత్యేకత. ఇతడు మంచి వాగ్గేయకారుడు కూడా. ఇతడు గీతాలు, వర్ణాలు, కృతులు ఎన్నో రచించి సంగీత ప్రపంచానికి అందించాడు.
1.1948లో చక్రవర్తి రాజగోపాలాచారి గవర్నర్ జనరల్ హోదాలో "కళాక్షేత్ర"ను సందర్శించినప్పుడు ఇతడు "ఈ దినమే సుదినము" అనే కృతిని స్వరపరిచి పాడాడు.
2.రుక్మిణీదేవి అరండల్ జన్మదినం సందర్భంగా "వందనము నొనరించి" అనే వర్ణాన్ని వాచస్పతి రాగంలో కూర్చాడు.

## శిష్యులు

ఇతని శిష్యులలో పేర్కొన దగిన కొంత మంది:

* జి.ఎన్.బాలసుబ్రమణియం
* ఎం.డి.రామనాథన్
* పురాణం పురుషోత్తమశాస్త్రి
* సంధ్యావందనం శ్రీనివాసరావు
* అశ్వత్థామ
* బి.వి.రామన్ , బి.వి.లక్ష్మణన్

## పురస్కారాలు

1932లో మద్రాసు సంగీత అకాడమీ ఇతనికి సంగీత కళానిధి పురస్కారం ప్రదానం చేసింది.

## మూలాలు
# ముదికొండన్ వెంకట్రామ అయ్యర్

| ముదికొండన్ వెంకట్రామ అయ్యర్ |
| --- |
|  |
| జననం | 15 అక్టోబర్ 1897 ముదికొండన్, తిరువారూర్ జిల్లా, తమిళనాడు |
| మరణం | 1975 సెప్టెంబరు 13(1975-09-13) (వయసు: 77) చెన్నై, తమిళనాడు |
| వృత్తి | కర్ణాటక శాస్తీయ సంగీత గాయకుడు |
| పిల్లలు | కామాక్షి, మధురం |
| తల్లిదండ్రులు | చక్రపాణి అయ్యర్, కామాక్షి |

**ముదికొండన్ వెంకట్రామ అయ్యర్** (తమిళం: முடிகொண்டான் வெங்கடராம ஐயர்)(15 అక్టోబరు 1897 – 13 సెప్టెంబరు 1975) ఒక భారతీయ కర్ణాటక సంగీత విద్వాంసుడు.

## నేపథ్యం

ఇతడు తమిళనాడు రాష్ట్రంలోని తిరువరూర్ జిల్లా, నన్నిలమ్‌ తాలూకాకు చెందిన ముదికొండన్ అనే కుగ్రామంలో చక్రపాణి అయ్యర్, కామాక్షి దంపతులకు జన్మించాడు. ఇతని తండ్రి ఋగ్వేద పండితుడు. ఇతని మాతామహుడు శివచియం స్వామినాథ అయ్యర్ పదాలు, జావళీలు పాడుతూ 'తళుక్కు 'స్వామినాథ అయ్యర్‌గా పేరుపొందాడు. ఇతని మామ బొమ్మలాట్టం మణి అయ్యర్ కూడా సంగీత విద్వాంసుడు.

## విద్యాభ్యాసం

పాఠశాల విద్యానంతరం వెంకట్రామ అయ్యర్ తండ్రి అతనికి ఇంగ్లీషు చదివించాలని మద్రాసు కళాశాలకు పంపాడు. అయితే తండ్రి మరణంతో వెంకట్రామ అయ్యర్ తన స్వగ్రామానికి తిరిగి వచ్చి కోనేటిరాజపురం వైద్యనాథ అయ్యర్ వద్ద కర్ణాటక సంగీతంలో లాంఛనంగా శిక్షణ తీసుకున్నాడు. తరువాత ఇతడు అమ్మఛత్రం కందస్వామి పిళ్లై వద్ద తాళము, లయ పరిజ్ఞానాన్ని సంపాదించాడు. సిమిళి సుందరం అయ్యర్, స్వామినాథ అయ్యర్, సుందరం అయ్యర్ వద్ద మరిన్ని మెలకువళు నేర్చుకున్నాడు. ఇతడు తమిళభాషతో పాటు తెలుగు, సంస్కృతం, ఇంగ్లీషు భాషలు ధారాళంగా మాట్లాడేవాడు. ఇతనికి జ్యోతిష్యం, ఆయుర్వేదం, మూలికా వైద్యంతో ప్రవేశం ఉంది.

## సంగీత ప్రస్థానం

ఇతడు తన మొదటి కచేరీని 17వ యేట కడలూరులో చేశాడు. 1919లో మైలాపూర్ సంగీత సభలో మద్రాసులో తన మొదటి ప్రదర్శన ఇచ్చాడు. ఇతడు రాగం, తానం, పల్లవి పలికించడంలో నేర్పు కలిగినవాడు. ఇతనికి సంగీత జ్ఞానమంతా కంఠతా ఉండేది. ఎవరు ఏమి సందేహాలు అడిగినా వెంటనే ఎటువంటి గ్రంథాలను చూడకుండా సమాధానాలు చెప్పగలిగేవాడు. సంగీతానికి సంబంధించిన ఏ వివాదానికైనా సందిగ్ధం లేకుండా తీర్పు చెప్పేవాడు. ఇతడు తన స్వగ్రామంలోనే నివసిస్తూ శిష్యులకు సంగీతం నేర్పించాడు.
1915 నుండి ఇతడు మద్రాసు సంగీత అకాడమీ వార్షిక సమావేశాలకు క్రమం తప్పకుండా వెళ్ళేవాడు. ఇతనికి సంగీత లక్ష్య, లక్షణాలపై నైపుణ్యం ఉంది. నిరవల్, రాగం, తానం, పల్లవులను దోషరహితంగా ఎలా ఉచ్చరించాలో చెప్పగలిగేవాడు. మద్రాసు సంగీత అకాడమీ అధ్యక్షుడు వి.రాఘవన్ కోరికపై ఇతడు 1948లో తన మకాం మద్రాసుకు మార్చాడు. అప్పటి నుండి అకాడమీ కార్యకలాపాలలో చురుకుగా పాల్గొన్నాడు. ఇతడు సంగీత ఉపాధ్యాయుల కళాశాలకు వైస్‌ప్రిన్సిపాల్‌గా నియమించబడ్డాడు. 1956లో ఆ కళాశాలకు ప్రిన్సిపాల్ అయ్యాడు.ఇతడు సంగీతానికి సంబంధించి ఎన్నో వ్యాసాలు ప్రచురించాడు. 1972లో ఇతడు ఉపాధ్యాయుల కాలేజీ నుండి పదవీ విరమణ చేశాడు. కానీ అక్కడ విజిటింగ్ ప్రొఫెసర్‌గా కొనసాగాడు. ఇతని శిష్యులలో పి.ఎస్.నారాయణస్వామి, ఆర్.వేదవల్లి, బి. కృష్ణమూర్తి మొదలైన వారున్నారు.

## అవార్డులు

* 1948-49లో మద్రాసు సంగీత అకాడమీ వారిచే సంగీత కళానిధి
* 1961లో కేంద్ర సంగీత నాటక అకాడమీ వారిచే సంగీత నాటక అకాడమీ అవార్డు
* ది ఇండియన్ ఫైన్ ఆర్ట్స్ సొసైటీ, మద్రాసు వారిచే సంగీత కళాశిఖామణి పురస్కారం.

## మరణం

ఇతడు తన 78వ యేట 1975 సెప్టెంబరు 13వ తేదీన చెన్నైలో మరణించాడు.

## మూలాలు

## బయటి లింకులు

* Nuances of Mudikondan neraval Archived 2005-01-26 at the Wayback Machine
* R. Vedavalli demonstrates Ragam Thanam (01:10-10:01) యూట్యూబ్లో
* Presentation of a pallavi in Simhanandana Tala: 1971 repeat of 1952 lecture యూట్యూబ్లో
# టి. యం. సౌందరరాజన్

2016లో టిఎం సౌందరరాజన్ పేరిట ఇండియన్ పోస్టల్ స్టాంప్
ప్రముఖ సినీ నేపథ్య గాయకుడు టి.ఎమ్‌.సౌందరరాజన్‌ ( తుగులువ మీనాక్షి అయ్యర్‌ సౌందరరాజన్‌) . తెలుగు చిత్రసీమ చెన్నైలో ఉన్న రోజుల్లో ఘంటసాలకు సమకాలికుడు సౌందరరాజన్‌. 1923 మార్చి 24వ తేదీన జన్మించారు. మధురై ఆయన స్వస్థలం. 1950లో వచ్చిన 'కృష్ణవిజయం' చిత్రంలో ఎస్‌.ఎమ్‌.సుబ్బయ్యనాయుడు సంగీత దర్శకత్వంలో తొలి పాట పాడారు. తమిళంలో ఎమ్‌జీఆర్‌, శివాజీ గణేశన్‌ , తెలుగులో ఎన్టీఆర్‌, అక్కినేని నాగేశ్వరరావు తదితరులు చిత్రాల్లో పాటలు పాడారు. 'జయభేరి'లో 'దైవం నీవేనా.', 'గోపాలుడు భూపాలుడు'లో 'ఇదేనా తరతరాల చరిత్రలో జరిగేది...', 'శ్రీశ్రీశ్రీ మర్యాదరామన్న'లో 'చెబితే శానా ఉంది...' లాంటి గీతాలను సౌందర్‌రాజన్‌ పాడారు.'సర్వర్‌ సుందరం' అనే అనువాద చిత్రంలో ఓ సన్నివేశంలో సౌందరరాజన్‌ నటించారు. ఆయనపై వచ్చే 'నవ యువతి...' అనే పాటను ఘంటసాల పాడారు. 2003 లో పద్మశ్రీ పురస్కారం అందుకున్నారు. ఆయనకు భార్య, ఓ కుమార్తె, ఇద్దరు కుమారులు ఉన్నారు. మందవేలి ప్రాంతంలోని ఆయన స్వగృహంలో 25.5.2013 న చెన్నైలో తుదిశ్వాస విడిచారు
# కున్నక్కూడి వైద్యనాథన్

| కున్నక్కూడి వైద్యనాథన్ |
| --- |
| కున్నక్కూడి వైద్యనాథన్ |
| Background information |
| Born | వైద్యనాథన్ రామస్వామి శాస్త్రి (1935-03-02)1935 మార్చి 2 కున్నక్కూడి, మద్రాసు ప్రెసిడెన్సీ, బ్రిటీషు ఇండియా |
| Died | 2008 సెప్టెంబరు 8(2008-09-08) (వయసు: 73) మద్రాసు, తమిళనాడు, భారతదేశం |
| Instrument | వయోలిన్ |

**కున్నక్కూడి వైద్యనాథన్** (1935 – 2008) ఒక కర్ణాటక శాస్త్రీయ సంగీత వాయులీన విద్వాంసుడు, సంగీత దర్శకుడు.

## ఆరంభ జీవితం

ఇతడు 1935 మార్చి 2వ తేదీన తమిళనాడు రాష్ట్రం, శివగంగ జిల్లా కుండ్రకూడి గ్రామంలో జన్మించాడు. ఇతడు తన తండ్రి రామస్వామి శాస్త్రి వద్ద వాయులీనం నేర్చుకున్నాడు.

## వృత్తి

ఇతడు తన 12వ యేటి నుండి వాయులీన ప్రదర్శనలు ఇవ్వడం ప్రారంభించారు. ఇతడు అరియకుడి రామానుజ అయ్యంగార్, సెమ్మంగుడి శ్రీనివాస అయ్యర్, మహారాజపురం సంతానం వంటి అగ్రశ్రేణి గాయకులకు, టి.ఎన్.రాజరత్నం పిళ్ళై, తిరువేంగడు సుబ్రహ్మణ్య పిళ్ళై వంటి నాదస్వర విద్వాంసులకు వాద్య సహకారం అందించాడు. 1976లో ఇతడు ఇతర కళాకారులకు ప్రక్కవాద్యం అందించడం నిలిపివేసి ఎక్కువగా సోలో కచేరీలపై దృష్టిని కేంద్రీకరించాడు. ఇతడు డోలు కళాకారుడు వలయపట్టి ఎ.ఆర్.సుబ్రమణ్యంతో కలిసి 3000కు పైగా ప్రదర్శనలిచ్చాడు. ఇతనికి మ్యూజిక్ థెరపీ పట్ల అపారమైన నమ్మకముంది.

## సినిమా సంగీతం

తమిళ దర్శకుడు ఎ.పి.నటరాజన్ ఇతడిని తన *వా రాజా వా* అనే తమిళ సినిమాలో సంగీత దర్శకుడిగా పరిచయం చేశాడు. ఇతడు అగత్యార్, రాజ రాజ చోళన్ వంటి విజయవంతమైన తమిళ చిత్రాలకు సంగీతాన్ని అందించాడు.

ఇతడు 2005లో ఎస్. శంకర్ విడుదలైన అన్నియన్ అనే తమిళ సినిమాలో త్యాగరాజ ఆరాధన ఉత్సవాల సన్నివేశంలో "అయ్యంగారు వీటు" అనే పాటలో నటించాడు. మరి కొన్ని తమిళ సినిమాలలో అతిథిపాత్రలలో కనిపించాడు.

ఇతడు టి.ఎన్.శేషగోపాలన్ ముఖ్యపాత్రలో "తోడి రాగం" అనే సినిమాను నిర్మించాడు. అయితే ఈ సినిమా ప్రేక్షకాదరణ పొందలేదు.

## అవార్డులు

ఇతనికి పద్మశ్రీ పురస్కారం, కళైమామణి, సంగీత నాటక అకాడమీ అవార్డు, "కర్ణాటక ఇసైజ్ఞాని", "సంగీత కళాశిఖామణి" మొదలైన అవార్డులు, బిరుదులు లభించాయి. "తిరుమలై తేన్‌కుమారి" సినిమాకు ఇతడికి తమిళనాడు రాష్ట్రప్రభుత్వం ఉత్తమ సంగీత దర్శకుడు అవార్డును ప్రకటించింది. 2000లో "రాజా శాండో" అవార్డు లభించింది.

## ఇతర విశేషాలు

ఇతడికి ఆకాశవాణితో ఎన్నో సంవత్సరాల అనుబంధం ఉంది. "తమిళనాడు ఐయల్ ఇసై నాటక మన్రమ్"‌కు కార్యదర్శిగా సేవలను అందించాడు. తిరువయ్యారులోని త్యాగబ్రహ్మ సభకు కార్యదర్శిగా అనేక సంవత్సరాలు త్యాగరాజ ఆరాధనోత్సవాలను నిర్వహించాడు. ఇతడు "రాగ రీసెర్చ్ సెంటర్"కు అధ్యక్షుడిగా పనిచేశాడు.

## మూలాలు

## బయటి లింకులు

* Interview with Kunnakudi Vaidyanathan Archived 2006-10-07 at the Wayback Machine
# మరో ప్రేమకథ

|  |
| --- |
| **మరో ప్రేమకథ** (1980 తెలుగు సినిమా) |
|  |
| దర్శకత్వం | ఎస్. పి. ముత్తురామన్ |
| నిర్మాణం | వై. వెంకటేశ్వరరావు |
| తారాగణం | కమల్ హాసన్ సుజాత విజయకుమార్ |
| సంగీతం | వి. దక్షిణామూర్తి |
| ఛాయాగ్రహణం | బాబు |
| కూర్పు | ఆర్. విఠల్ |
| నిర్మాణ సంస్థ | అలైఅమ్మన్ క్రియేషన్స్ |
| విడుదల తేదీ | 1980 జూన్ 27 (1980-06-27) |
| నిడివి | 117 నిముషాలు |
| దేశం | భారతదేశం |
| భాష | తెలుగు |

మరో ప్రేమకథ 1980, జూన్ 27న విడుదలైన తెలుగు డబ్బింగ్ సినిమా. అలైఅమ్మన్ క్రియేషన్స్ పతాకంపై వై. వెంకటేశ్వరరావు నిర్మాణ సారథ్యంలో ఎస్. పి. ముత్తురామన్ దర్శకత్వం వహించిన ఈ చిత్రంలో కమల్ హాసన్, సుజాత, విజయకుమార్ ప్రధాన పాత్రల్లో నటించగా, వి. దక్షిణామూర్తి సంగీతం అందించాడు.

## తారాగణం

* కమల్ హాసన్ (రవి)
* సుజాత (రాధ)
* విజయకుమార్ (సుందరం)
* విజయలక్ష్మీ (స్వప్న)
* విజయగీత (మీనా)
* ఎకె వీరస్వామి (రవి తండ్రి)
* తాయిర్ వాడై దేశిగన్

## సాంకేతికవర్గం

* దర్శకత్వం: ఎస్. పి. ముత్తురామన్
* నిర్మాణం: వై. వెంకటేశ్వరరావు
* సంగీతం: వి. దక్షిణామూర్తి
* ఛాయాగ్రహణం: బాబు
* కూర్పు: ఆర్. విఠల్
* నిర్మాణ సంస్థ: అలైఅమ్మన్ క్రియేషన్స్

## మూలాలు

## బయటి లింకులు

* ఇంటర్నెట్ మూవీ డేటాబేసు లో *మరో ప్రేమకథ*
# కుమార్ సానూ

| కుమార్ సానూ |
| --- |
| కుమార్ సానూ దిద్దిన చిత్రం. |
| Background information |
| Born | కేదార్నాథ్ భట్టాచార్య  (1957-09-23) 1957 సెప్టెంబరు 23 కోల్కతా, పశ్చిమ బెంగాల్, భారతదేశం |
| Origin | ముంబై, మహారాష్ట్ర, భారతదేశం |
| Genres | నేపథ్య గాయకుడు |
| Occupations | గాయకవృత్తి, సంగీత దర్శకుడు |
| Instrument | తబలా |
| Years active | 1984–ప్రస్తుతం |
| Labels | సోనీ మ్యూజిక్, టి-సిరీస్, టిప్స్, సరేగమ, వీనస్ రికార్డ్ & టేప్స్ |

**కుమార్ సానూ** గా ప్రసిద్ధికెక్కిన 'కేదార్ నాథ్ భట్టాచార్జీ' (1990 నుంచి 1995 వరకు) వరుసగా 5 సంవత్సరాలు ఫిలింఫేర్ బహుమతులు గెలుచుకున్న ఒక ప్రముఖ భారతీయ గాయకుడు. ఈయన కలకత్తాలో 1957 సెప్టెంబరు 23 న జన్మించారు. 2009లో భారత ప్రభుత్వం ఈయనకు పద్మశ్రీ పురస్కారాన్ని అందజేసింది.

## తొలి దశ

పద్మశ్రీపురస్కారం
కుమార్ సానూ బెంగాళీ కుళీన బ్రాహ్మణ కుటుంబంలో జన్మించాడు. ఈయన తండ్రి పసుపతి భట్టాచార్య గాత్రసంగీత విద్వాంసుడు, సంగీతకర్త. ఈయన చిన్నప్పటి నుండే సానూకు గాత్రంలో, తబలాలో శిక్షణ ఇచ్చాడు.
కలకత్తా విశ్వవిద్యాలయం నుండి వాణిజ్యశాస్త్రంలో డిగ్రీ పూర్తిచేసి సానూ 1979లో సంగీత ప్రదర్శనలు ఇవ్వటం ప్రారంభించి అనేక షోలలో, రెస్టారెంట్లలో ప్రదర్శనలిచ్చాడు. ఈయన తన గాత్ర శైలిలో కిషోర్ కుమార్ ను అనుకరించే ప్రయత్నం చేసేవాడు. ఆ తర్వాత దశలో, తనదైన ప్రత్యేక శైలిని వృద్ధిచేసుకున్నాడు.

## వృత్తి విశేషాలు

1984 లో పాటలు పాడడం మొదలుపెట్టిన కుమార్ సానూకు *ఆషికీ* హిందీ చిత్రం (1990) ద్వారా మంచి గుర్తింపు వచ్చింది.

## సంప్రతింపులు

## Other websites

* Official website
* ఇంటర్నెట్ మూవీ డేటాబేసు లో కుమార్ సానూ పేజీ
# అమర్ (1992 సినిమా)

| అమర్ |
| --- |
| దర్శకత్వం | కె.రాజేశ్వర్ |
| నిర్మాత | కె.రాజేశ్వర్ |
| తారాగణం | * కార్తీక్
* భానుప్రియ
 |
| ఛాయాగ్రహణం | పి.సి.శ్రీరామ్ |
| సంగీతం | ఆదిత్యన్ |
| నిర్మాణ సంస్థ | గౌతం విక్రమ్ ఫిలిమ్స్ |
| విడుదల తేదీ | 1992 |
| దేశం | భారతదేశం |
| భాష | తెలుగు |

**అమర్**1992లో వెలువడిన తెలుగు డబ్బింగ్ సినిమా. అదే సంవత్సరం తమిళంలో విడుదలైన అమరన్ అనే సినిమా దీనికి మూలం. కె.రాజేశ్వర్ స్వీయదర్శకత్వంలో నిర్మించిన ఈ సినిమాలో కార్తీక్, భానుప్రియ జంటగా నటించారు.

## నటీనటులు

* కార్తీక్
* భానుప్రియ
* రాధా రవి
* ప్రతాప్ పోతన్
* షమ్మీ కపూర్
* విజయకుమార్
* మంజుల
* లివింగ్‌స్టన్
* ఉదయ్ ప్రకాష్
* సిల్క్ స్మిత
* డిస్కో శాంతి
* ఎం.ఆర్.కృష్ణమూర్తి
* లత

## సాంకేతికవర్గం

* దర్శకత్వం, నిర్మాత: కె.రాజేశ్వర్
* మాటలు, పాటలు: రాజశ్రీ
* సంగీతం: ఆదిత్యన్
* ఛాయాగ్రహణం: పి.సి.శ్రీరామ్
* నేపథ్య గాయకులు: ఎస్.పి.బాలసుబ్రహ్మణ్యం, కె.ఎస్.చిత్ర

## పాటలు

ఈ చిత్రంలోని పాటలన్నింటినీ రాజశ్రీ వ్రాశాడు.

| క్ర.సం. | పాట | గాయకుడు(లు) | నిడివి
 |
| --- | --- | --- | --- |
| 1 | "వసంతమా చేరవా" | ఎస్.పి.బాలసుబ్రహ్మణ్యం బృందం | 4:48
 |
| 2 | "చక్కనైన చుక్కల్లారా" | ఎస్.పి.బాలసుబ్రహ్మణ్యం | 4:47
 |
| 3 | "ముస్తఫా ముస్తఫా" | ఎస్.పి.బాలసుబ్రహ్మణ్యం | 4:51
 |
| 4 | "తమలపాకు షోకిలా" | ఎస్.పి.బాలసుబ్రహ్మణ్యం | 4:51
 |
| 5 | "కళ్ళ బజారు" | కె.ఎస్.చిత్ర | 4:31
 |
| 6
 | అంబర వీధిని
 | ఎస్ పీ బాలసుబ్రహ్మణ్యం కోరస్
 |

## మూలాలు
# పల్నాటి పౌరుషం

|  |
| --- |
| **పలనాటి పౌరుషం** (1994 తెలుగు సినిమా) |
| దర్శకత్వం | ముత్యాల సుబ్బయ్య  |
| నిర్మాణం | విజయలక్ష్మి మోహన్ కూర్పు మోహన్ |
| రచన | భారతీరాజా |
| తారాగణం | కృష్ణంరాజు , రాధిక |
| సంగీతం | a r rehman |
| సంభాషణలు | రాజేంద్ర కుమార్ |
| నిర్మాణ సంస్థ | ఎం..ఎల్. మూవీ ఆర్ట్స్  |
| భాష | తెలుగు |

**పల్నాటి పౌరుషం** 1994 లో వచ్చిన సినిమా. ముత్యాల సుబ్బయ్య దర్శకత్వం వహించాడు. ఇది 1993 లో వచ్చిన తమిళ సినిమా *కీళక్కు చీమాయిలే*కు రీమేక్. ఈ చిత్రం ఒక సోదరుడు, సోదరిల కథను చెబుతుంది. ఈ చిత్రానికి కృష్ణంరాజు ఫిలింఫేర్ ఉత్తమ నటుడు అవార్డు (తెలుగు) గెలుచుకున్నాడు.

## తారాగణం

* కృష్ణం రాజు
* సుధ
* రాధిక
* చరణ్ రాజ్
* సురేష్
* సురభి జవేరి వ్యాస్
* తనికెళ్ళ భరణి
* బ్రహ్మానందం
* సిల్క్ స్మిత
* కల్పనా రాయ్
* కోట శంకరరావు
* రాశి

## సాంకేతిక వర్గం

* దర్శకుడు: ముత్యాల సుబ్బయ్య
* కథ: భారతీరాజా
* మాటలు: రాజేంద్ర కుమార్
* సంగీతం: ఎ.ఆర్.రెహమాన్
* నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, కె.ఎస్.చిత్ర, కె.జె.ఏసుదాస్, మనో, శిష్ట్లా జానకి, వందేమాతరం శ్రీనివాస్, మాల్గాడి శుభ, శోభాశంకర్, సుజాత, సురేష్ పీటర్స్, టీ.కె.కళా, పి.సునంద
* నిర్మాత: విజయలక్ష్మి మోహన్, ఎడిటర్ మోహన్
* నిర్మాణ సంస్థ: యం.ఎల్.మూవీ ఆర్ట్స్
* విడుదల:29:07:1994.

## పాటలు

| పాట
 | కళాకారుడు (లు)
 | వ్యవధి
 |
| --- | --- | --- |
| రాగాలా సిలకా | మనో, సుజాత | 4:54 |
| ఓ సిల్కు పాపా | మాల్గాడి శుభా, సురేష్ పీటర్స్ | 4:40 |
| మాగాణి గట్టు మీడా | ఎస్పీ బాలసుబ్రహ్మణ్యం, శోభా శంకర్ | 5:15 |
| బండెనక బండి | వందేమాతం శ్రీనివాస్, ఎస్.జానకి | 4:33 |
| ఇదిగో పెద్దాపురం | మనో, టి. కె. కళా, పి. సునంధ | 4:13 |
| నీలిమబ్బు కొండల్లోనా | కెజె యేసుదాస్, కెఎస్ చిత్ర | 5:38 |

## మూలాలు